Horgászok összefogásával újult meg a Kákafoki-holtág versenypálya-partszakasza – Békés megyei hírek, békéscsabai hírek, békés megyei programok, Békés Megyei Hírportál
2018-03-12 2018-03-12 Tószögi György Békés megyei horgászvizek, Békésszentandrás, horgászat, Kákafoki-holtág, KHESZ, Szarvas, versenyhorgászat
A Békésszentandrási Dolgozók Horgász Egyesülete tulajdonában lévő területen az elszáradt fák, gallyak és az elvadult aljnövényzet már igencsak szükségessé tett egy alaposabb partrendezései beavatkozást. A hétvége vasárnapján az akciót szervező Match-Fishing Horgászegyesület a Békésszentandrási Dolgozók Horgász Egyesületével karöltve, civil önkéntesek közreműködésével kora reggel látott neki a munkálatoknak, minek eredményeképpen a déli órákra megújult a szóban forgó terület.
A Kákafoki-holtág eme beépítetlen, szabadon használható partszakasza így már a versenyek és az egyéni horgászatoknak is megfelelő lehetőséget tud nyújtani a jövőben, ahol további parkosítás is kezdődhet a későbbiekben.
A további tervek szerint a KHESZ segítségével az év első felében a horgászok részére kialakításra kerülhet a régi híd jobb oldalán egy felszórt parkoló, míg bal oldalán egy szintén felszórt bejáró, ami versenyek idején a le- és feljárást fogja megkönnyíteni.
Címke: Békés megyei horgászvizek, Békésszentandrás, horgászat, Kákafoki-holtág, KHESZ, Szarvas, versenyhorgászat
Gyermek- és ifi horgászok támogatására írt ki pályázatokat a MOHOSZ
Fotó: Such András
Több mint egy mázsás harcsát fogott egy békéscsabai horgász
A női válogatott a VB helyszínén – Fotó: Deli Ibolya / facebook